

VLADA REPUBLIKE HRVATSKE

Zagreb, 11. srpnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo uprave |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog amandmana Vlade Republike Hrvatske na Konačni prijedlog zakona o izmjenama i dopunama Zakona o državnim službenicima |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Konačni prijedlog zakona o izmjenama i dopunama Zakona o državnim službenicima - amandman Vlade Republike Hrvatske

Na temelju članka 85. Ustava Republike Hrvatske (Narodne novine, br. 85/10 - pročišćeni tekst i 5/14 - Odluka Ustavnog suda Republike Hrvatske) i članka 196. Poslovnika Hrvatskoga sabora (Narodne novine, br. 81/13, 113/16, 69/17 i 29/18), Vlada Republike Hrvatske na Konačni prijedlog zakona o izmjenama i dopunama Zakona o državnim službenicima podnosi sljedeći

**AMANDMAN**

U članku 47. riječi: „te odredaba članaka 20. i 37., koje stupaju na snagu danom stupanja na snagu novog zakona kojim će se urediti sustav državne uprave“ brišu se.

Obrazloženje

U članku 47. Konačnog prijedloga zakona o izmjenama i dopunama Zakona o državnim službenicima predloženo je da odredbe članaka 20. i 37. stupaju na snagu danom stupanja snagu novog zakona kojim će se urediti sustav državne uprave.

S obzirom da novi Zakon o sustavu državne uprave stupa na snagu prije stupanja na snagu predloženog Zakona o izmjenama i dopunama Zakona o državnim službenicima, treba brisati dio završne odredbe u dijelu kojim je propisano da odredbe članka 20. i 37. stupaju na snagu danom stupanja na snagu novog zakona kojim će se urediti sustav državne uprave. Navedene odredbe ne mogu stupiti na snagu prije objave i stupanja na snagu samoga Zakona.

Također treba otkloniti dvojbu koja se može pojaviti vezano za dan stupanja na snagu odredaba članaka 20. i 37. Konačnog prijedloga zakona. Naime, imajući u vidu da Zakon o sustavu državne uprave stupa na snagu prije stupanja na snagu predloženog Zakona o izmjenama i dopunama Zakona o državnim službenicima, formulacija: „danom stupanja na snagu novog zakona kojim će se urediti sustav državne uprave“ može dovesti do dvojbe na koji se novi zakon misli: Zakon o sustavu državne uprave, koji je Hrvatski sabor donio 28. lipnja 2019. godine ili budući zakon kojim će se urediti sustav državne uprave.

**PREDSJEDNIK**

**mr. sc. Andrej Plenković**